રીલાયન્સ ઇન્ફોકૉમ લિમિટેડના ડાયરેક્ટર આકાશ અંબાણીએ જણાવ્યું હતું કે, “નહીં જોડાયેલા લોકોને જોડવાની ઝૂંબેશ દરમિયાન આ હેતુને વધારે મજબૂત બનાવવા માટે ઘણાં ભાગીદારો સામે આવ્યા. પ્રારંભથી જ અમને સહયોગ આપનાર આવા જ એક પાર્ટનર છે ફેસબુક અને તેની ઇકોસિસ્ટમ. આ ભાગીદારીનું પરિણામ આજે વિશ્વને જોવા મળી રહ્યું છે. અમે આજથી વિશ્વમાં સૌથી વધારે ઉપયોગમાં લેવાતી ચેટ એપ્લીકેશન વોટ્સએપ જિઓફોનના તમામ ગ્રાહકો માટે ઉપલબ્ધ બનાવી રહ્યા છીએ. આ માટે જિઓ ફેસબુક અને વોટ્સએપની ટીમનો આભાર માને છે.”